-Մոտ ժամանակներս նպատակ ունեմ հայրենասիրական միջոցառումներով հանդես գալու զորամասերում։ Վստահ եմ՝ պաշտպանության նախարարը սիրով կընդառաջի եւ կաջակցի։ Ամեն մեկս մեր չափով պիտի նպաստ բերենք մեր բանակին՝ մեր խաղաղության, ապահովության երաշխավորին։ Կգնանք ամենահեռավոր զորամասերը և մեր ելույթներով կոգևորենք մեր բնաշխարհի անդորրը պահող-պահպանող զինվոր տղաներին։ Ու նրանք, վստահ եմ, է՛լ ավելի նվիրումով, է՛լ ավելի պատասխանատվությամբ կծառայեն, որովհետև կհասկանան, որ իրենց թիկունքում օտար մարդ չկա, բոլորն էլ հարազատ են…